เหมือนอะไรอยู่ในหู เคยหยอดน้ำไปแล้ว แต่ไม่พบอะไรเลย บางทีก็เหมือนมีน้ำไหลจากหู (ไม่เยอะ) เป็นมาประมาณ3อาทิตย์ค่ะ
สวัสดีค่ะ อาการรู้สึกเหมือนมีอะไรในหูดังกล่าว อาจเกิดจาก1. มีสิ่งแปลกปลอมที่เข้าไปในรูหู เช่น แมลง มด เห็บ หรือแม้แต่เกสรดอกไม้2. มีสิวหรือฝีในรูชั้นนอกหู เกิดจากการอุดตันของไขมันและมีเชื้อโรคสะสมจนทำให้เกิดสิวหรือฝี แต่มักจะมีอาการเจ็บหรือปวดร่วมด้วย3. ขี้หูอุดตัน บางรายร่างกายมีการผลิตของขี้หูมากและอาจเกิดการสะสมของขี้หูจนอุดตัน ทำให้รู้สึกมีอะไรอยู่ในหู และอาจทำให้ปวดหู หูอื้อ ได้ยินเสียงดังในหูได้4. การอักเสบติดเชื้อของรูหูชั้นนอก แต่อาการคือจะปวดหู มีน้ำเหลืองไหลออกมา รูหูบวมแดงในเบื้องต้น ไม่ควรหยอดน้ำใส่รูหู เพราะจะทำให้เกิดการอักเสบตามมาได้ และไม่ควรใช้ไม่แคะเข้าไปในรูหู หากยังรู้สึกมีอะไรอยู่ในหู หรือยังคงมีน้ำไหลจากหู หรือมีอาการอื่นๆ เช่น ปวดหู หูอื้อ ก็ควรไปพบแพทย์เพื่อใช้เครื่องมือส่องตรวจรูหูดูค่ะ